Държавен вестник, бр. 26, 2011 г., стр. 41

БРОЙ  26	
Д Ъ Р Ж А В Е Н  В Е С Т Н И К 	
СТР.  41  
отбелязвайки, че сключването на много­
странно споразумение за взаимното признава­
не на служебни книжки по никакъв начин не 
възпрепятства сключването успоредно и в до­
пълнение на двустранни споразумения между 
ЦККР и някои договарящи се администрации 
или между договарящи се администрации за 
взаимно признаване на квалификациите,
убедени в полезността на стремежа съще­
временно да се работи за взаимно признаване 
на квалификациите въз основа на дипломи и 
тренировъчни курсове за корабоплаване по 
вътрешните водни пътища,
отбелязвайки, че за взаимното признаване 
на служебните книжки трябва да има меха­
низми за административно сътрудничество, 
най-вече да се определят начините за вписване 
в такива книжки, да се разработят начини за 
общи действия и да се установят надеждни 
системи за обмен на информация,
оценявайки, че в дългосрочен план е же­
лателно да се направи така, че всяко лице да 
има само една служебна книжка,
се съгласиха за следното:
Член 1
Компетентни органи
Компетентните органи са органите, има­
щи право да издават и подпечатват служебни 
книжки.
Компетентните органи по река Рейн за 
издаване и подпечатване на служебни книжки 
за река Рейн са изброени в приложение 1 към 
това споразумение.
Компетентните органи на договарящите се 
администрации за издаване и подпечатване на 
национални служебни книжки са изброени в 
приложение 2 към това споразумение.
Член 2
Взаимно признаване
1. Централната комисия за корабоплава­
нето по Рейн признава валидността на слу­
жебните книжки за река Рейн, издадени от 
компетентните органи на договарящите се 
администрации.
2. Договарящите се администрации приз­
нават валидността на служебните книжки 
за водните пътища, намиращи се на тяхната 
територия, издадени от компетентните органи 
по река Рейн, както и от компетентните органи 
на другите договарящи се администрации.
Член 3
Регистри, водени към издаващите органи
1. Всеки компетентен орган трябва да 
поддържа регистър на служебните книжки, 
които е издал. Този регистър задължително 
включва следните данни:
– пореден номер на служебната книжка;
– дата на издаване;
– собствено и фамилно име на притежателя;
– дата и място на раждане на притежателя;
– националност и вид на предоставените 
лични документи;
– квалификация на притежателя.
2. Всеки компетентен орган трябва да 
поддържа и досие на всеки притежател на 
служебна книжка, издадена от него, което 
трябва да съдържа:
– копия от сертификатите и дипломите, 
които доказват квалификациите на притежа­
теля, вписани в книжката;
– копие от удостоверение за плавателния 
стаж на притежателя при положение, че 
тази квалификация е получена въз основа 
на изискуемия плавателен стаж;
– медицинско удостоверение, удостове­
ряващо физическа и умствена годност на 
притежателя.
Член 4
Обмен на информация
1. При поискване екземпляр на всяка слу­
жебна книжка трябва да бъде предоставен 
на орган от изброените в приложения 1 и 2, 
който иска да ги получи.
2. При поискване всеки компетентен орган 
трябва да предостави всяка информация, по­
сочена в член 3, отнасяща се до служебните 
книжки, които е издал на другите компе­
тентни органи.
Член 5
Вписвания от компетентните органи в приз­
натите служебни книжки
1. Медицинска годност
– Компетентните органи по река Рейн са 
единствените, имащи право да правят впис­
вания в служебна книжка, валидна за река 
Рейн, относно медицинска годност на прите­
жателя и тези вписвания трябва да отговарят 
на правилата за корабоплаване по река Рейн. 
Вписванията ще бъдат признати валидни за 
водните пътища на територията на всички 
договарящи се администрации.
– Компетентните органи на държавата, 
издала служебната книжка, са единствените, 
имащи право да правят вписвания в национал­
ната служебна книжка относно медицинската 
годност на притежателя и тези вписвания тряб­
ва да отговарят на изискванията на държавата, 
издаваща служебната книжка. Договарящите 
се администрации ще признават валидността 
на тези вписвания за водните пътища, на­
миращи се на тяхна територия, а ЦККР ще 
признава тези вписвания за река Рейн.
2. Отбелязване на проверката за извършените 
рейсове и плавателния стаж
Извършените рейсове и плавателният стаж 
се отбелязват в служебните книжки от който 
и да е от компетентните органи, посочен в 
член 1.